
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 432 

28 Απριλίου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για την 
απαλλοτρίωση ακινήτων για τη διαπλάτυνση της 
οδού Γυμνού - Σέττας - Βρύσης Ν. Εύβοιας, εντός 
του χωρίου Μανίκια (ιδιοκτησίας Μαρίας συζ. Χρή¬ 
στου Στρουμπούλη). 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγηση οικοδο¬ 
μικών αδειών σε εντός και εκτός των εγκεκριμένων 
ρυμοτομικών σχεδίων περιοχές των Δήμων Ελευσί- 
νος, Μαγούλας, Ασπροπύργου, Φυλής, Άνω Λιο¬ 
σίων, Καματερού, Ζεφυρίου, Αχαρνών Μεταμορφώ- 
σεως, Ηρακλείου, Πεύκης, Αμαρουσίου, Χαλαν¬ 
δρίου Βριλησίων, Γέρακα, Παλλήνης, Ανθούσας, 
Γλυκών Νερών, Παιανίας και Κορωπίου (Ν. Αττι¬ 
κής). 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 2126 (1) 

Ανακοίνωση παρακατάθεσης αποζημίωσης για την απαλ¬ 
λοτρίωση ακινήτων για τη διαπλάτυνση της οδού Γυ- 
μνού - Σέττας - Βρύσης Ν. Εύβοιας, εντός του χωρίου 
Μανίκια (ιδιοκτησίας Μαρίας συζ. Χρήστου Στρου- 
μποϋλη). 

Ο ΝΟΜΑΡΧΗΣ ΕΥΒΟΙΑΣ 

Σύμφωνα με τα άρθρα 7 και 8 του Ν.Δ. 797/70 περί 
αναγκαστικών απαλλοτριώσεων γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 
αριθ. 2663/10.4.90 απόφαση Νομάρχη Εύβοιας (ΦΕΚ 
243/Δ/27.4.90). 

β) Τους ενυπόθηκους δανειστός και τους τρίτους διεκ- 
δικητάς των ακινήτων αυτών ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό πίνακα, που καθορί¬ 
σθηκε με την αριθ. 121/1991 απόφαση του Μονομελούς 
Πρωτοδικείου Χαλκίδας έχει παρακατατεθεί στο Ταμείο Πα¬ 
ρακαταθηκών και Δανείων (Γραφείο Παρ/κών Χαλκίδας). 

Σχετικό έχει εκδοθεί το αριθ. 22040/7.4.93 γραμμάτιο 
σύστασης παρακαταθήκης ποσού 2.913.600 δρχ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Χαλκίδα, 14 Απριλίου 1993 
Ο Νομάρχης 
ΕΥΘ. ΔΡΟΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 57655/2317 (2) 

Αναστολή οικοδομικών εργασιών και χορήγηση οικοδομι¬ 
κών αδειών σε εντός και εκτός των εγκεκριμένων ρυ¬ 
μοτομικών σχεδίων περιοχές των Δήμων Ελευσίνος, 
Μαγούλας, Ασπροπύργου, Φυλής, Ανω Λιοσίων, Κα¬ 
ματερού, Ζεφυρίου, Αχαρνών Μεταμορφώσεως, Ηρα¬ 
κλείου, Πεύκης, Αμαρουσίου, Χαλανδρίου Βριλησίων, 
Γέρακα, Παλλήνης, Ανθούσας, Γλυκών Νερών, Παια- 
νίας και Κορωπίου (Ν. Αττικής), 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν. Δ/τος «περί σχεδίων πόλεων κ.λπ.» (Α' 
228), όπως μεταγενέστερα τροποποιήθηκαν και συμπλη¬ 
ρώθηκαν. 

2. Τις διατάξεις της παρ. 1 (εδάφ. ιδ') του άρθρου 23 
του Ν. 1558/85 «Κυβέρνηση και Κυβερνητικά Όργανα» 
(Α' 137). 

3. Τις διατάξεις της παρ. 5 του άρθρου 12 του Ν. 
1647/86 «Οργανισμός Κτηματολογίου και Χαρτογραφή¬ 
σεων Ελλάδας (ΟΚΧΕ) και άλλες σχετικές διατάξεις» (Α' 
141). 

4. Την Υ. 1958/92 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

5. Τις διατάξεις του άρθρου 99 παρ. 3 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

6. Τις διατάξεις της παρ. Β του άρθρου 1 του Π. Δ/τος 
28 «Καθορισμός αρμοδιοτήτων που διατηρούνται από τον 
Υπουργό και τις περιφερειακές υπηρεσίες διανομαρχια- 
κού επιπέδου του Υπουργείου Περιβάλλοντος, Χωροτα¬ 
ξίας και Δημοσίων Έργων» (Α' 9). 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα των οικείων Ο.Τ.Α. 


8. Το 1651/16.3.93 έγγραφο του Οργανισμού Αθή¬ 
νας. 

9. Το 49/1993 Υπηρεσιακό Σημείωμα της Δ/νσης Πο- 
λεοδομικού Σχεδιασμού, αποφασίζουμε: 

Α. Αναστέλλονται για ένα (1) έτος ακόμη οι οικοδομικές 
εργασίες και η χορήγηση οικοδομικών αδειών σε εντός και 
εκτός των εγκεκριμένων ρυμοτομικών σχεδίων περιοχές 
των Δήμων Ελευσίνας, Μαγούλας, Ασπροπύργου, Φυλής, 
Άνω Λιοσίων, Καματερού, Ζεφυρίου, Αχαρνών, Μεταμορ¬ 
φώσεως, Ηρακλείου, Πεύκης, Αμαρουσίου, Χαλανδρίου, 
Βριλησίων, Γέρακα, Παλλήνης, Ανθούσας, Γλυκών Νερών, 
Παιανίας και Κορωπίου (Ν. Αττικής) και ειδικότερα στις 
περιοχές των μεγάλων συγκοινωνιακών έργων του Νομού 
Αττικής που προβλέπονται από το Ν. 1515/85 (Α’ 18) 
ήτοι: 

1. Ε.Λ. Ελευσίνας - Σταυρού - Σπάτων: τμήμα Α.Κ. θη- 
βών έως Α.Κ. Φυλής. 

2. Ε.Λ. Ελευσίνας - Σταυρού - Σπάτων: τμήμα Α.Κ. Φυ¬ 
λής έως Λεωφόρο Μαραθώνος. 

3. Ε.Λ. Ελευσίνας - Σταυρού - Σπάτων από Λ. Μαραθώ¬ 
νος έως Παλλήνη, στις οποίες είχε επιβληθεί αναστολή με 
την 80576/4260/23.7.91 (Δ' 537), απόφαση Υπουργού 
ΠΕΧΩΔΕ και τις 79687/5130/17.8.92 (Δ' 934) και 8674/ 
1306/27.2.92 (Δ’ 278) αποφάσεις του Υφυπουργού Περι¬ 
βάλλοντος Χωροταξίας και Δημοσίων Έργων, όπως οι πε¬ 
ριοχές φαίνονται με μαύρη γραμμή και γκρίζα σκιά-γρά- 
φηση στα ΣΙ, Σ2 σχετικά πρωτότυπα διαγράμματα σε κλί¬ 
μακα 1:5000 που συνοδεύουν τις παραπάνω αποφάσεις, 
εκτός του τμήματος από Εθνικής οδό Νοί μέχρι Παλλήνη, 
του οποίου το όριο αναστολής φαίνεται με κόκκινη γραμμή 
στα σχετικά τρία (3) πρωτότυπα διαγράμματα σε κλίμακα 
1:5000 που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών και που αντίτυπά τους σε 
φωτοσμίκρυνση δημοσιεύονται με την παρούσα από¬ 
φαση. 

4. Εξαιρούνται της παρούσης αναστολής η αναθεώρηση 
εκδοθεισών και ιχυουσών οικοδομικών ασδειών και η 
εκτέλεση οικοδομικών εργασιών εφ’ όσον οι αντίστοιχες 
οικοδομικές άδειες αναθεωρηθούν προσαρμοζόμενες σε 
καθορισμένες μέχρι δημοσιεύσεως της παρούσης νέες 
θέσεις ρυμοτομικών και οικοδομικών γραμμών. 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

